
ΠΕΙΡΑΙΑΣ  05/10/2026, Α.Π: 106           
ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ
Όλοι και όλες στις αντιπολεμικές-αντιιμπεριαλιστικές διαδηλώσεις 
την Τρίτη 6 Οκτώβρη το απόγευμα
Ανεπιθύμητος στη χώρα μας ο Υπουργός Εξωτερικών των ΗΠΑ 
Μάρκο Ρούμπιο!
Η κυβέρνηση της Νέας Δημοκρατίας ετοιμάζει «κόκκινο» χαλί για το γεράκι του πολέμου, υπουργό Εξωτερικών των ΗΠΑ, Μάρκο Ρούμπιο. Ο Ρούμπιο έρχεται την ώρα που η Μέση Ανατολή φλέγεται, που ο πόλεμος στην Ουκρανία κλιμακώνεται και τα μέτωπα τείνουν να ενωθούν σε ένα. Έρχεται να εισπράξει νέες δεσμεύσεις, παραπέρα αναβάθμιση της Συμφωνίας για τις βάσεις, περισσότερες διευκολύνσεις σε λιμάνια, αεροδρόμια και στρατόπεδα, βαθύτερο δέσιμο της χώρας στα πολεμικά και ενεργειακά σχέδια των ΗΠΑ.
Η κυβέρνηση της ΝΔ προσφέρει λιμάνια, αεροδρόμια και στρατιωτικές υποδομές. Διεκδικεί ρόλο και μερίδιο στη λεία για το κεφάλαιο στους δρόμους της Ενέργειας και μεταφοράς εμπορευμάτων, στέλνει στρατιωτικές δυνάμεις μακριά από τα σύνορα, δένει ακόμη πιο σφιχτά τη χώρα μας με το κράτος-δολοφόνο του Ισραήλ.
Τα έργα στη Σούδα αποκαλύπτουν τι κρύβεται πίσω από τα λόγια περί «ασφάλειας του ελληνικού λαού». Μόνο δύο συμβάσεις του αμερικανικού Πολεμικού Ναυτικού τον περασμένο Μάρτη, για οχυρωματικές εγκαταστάσεις και υποδομές πυρομαχικών, ξεπέρασαν τα 7,2 εκατομμύρια δολάρια. Οι νατοϊκές βάσεις δεν προστατεύουν τον λαό. Υπηρετούν πολεμικές επιχειρήσεις και τον εκθέτουν σε τεράστιους κινδύνους.
Η πυροβολαρχία Patriot στη Σαουδική Αραβία βάλλει ξανά και ξανά, συμμετέχοντας ενεργά στον πόλεμο με το Ιράν. Ελληνικές φρεγάτες περιπολούν από την Ερυθρά ως τον Κόλπο του Άντεν για να φυλάνε τα καράβια και τα κέρδη των εφοπλιστών.
Με την κυβέρνηση των δολοφόνων του Ισραήλ, η κυβέρνηση υπέγραψε συμφωνία για την «Ασπίδα» …σουρωτήρι του Αχιλλέα , πάνω από 3 δισ. ευρώ από τον ιδρώτα μας, και ο πρωθυπουργός συναντιέται με τον Νετανιάχου, ενώ ο παλαιστινιακός λαός σφαγιάζεται.
Τα λιμάνια Πειραιά, Θεσσαλονίκης, Καβάλας, Αλεξανδρούπολης μετατρέπονται σε κρίκους μεταφοράς πολεμικού υλικού. Από την Αλεξανδρούπολη, με ομολογία του ίδιου του πρώην Αμερικανού πρέσβη, πέρασε το μεγαλύτερο μέρος του υλικού για το μέτωπο της Ουκρανίας.
Τα δισεκατομμύρια για εξοπλισμούς και ΝΑΤΟικές δεσμεύσεις λείπουν από μισθούς, Υγεία, Παιδεία. Η ακρίβεια σε τρόφιμα, ενέργεια, καύσιμα και πετρέλαιο θέρμανσης είναι ο λογαριασμός και του πολέμου που μας στέλνουν καθημερινά. Ενώ οι εφοπλιστές, οι ενεργειακοί και κατασκευαστικοί όμιλοι τον χειμώνα που έρχεται θα «ζεσταίνονται» από τα κέρδη του πολέμου, ο λαός θα τουρτουρίζει στο σπίτι!
Τώρα να δυναμώσει η οργανωμένη πάλη των εργαζομένων, η ταξική και διεθνιστική αλληλεγγύη με τους λαούς που δοκιμάζονται από την ιμπεριαλιστική επιθετικότητα και τον πόλεμο, να δυναμώσει ο αγώνας ενάντια στο σύστημα της εκμετάλλευσης που τον γεννά.
Να σταματήσει τώρα η εμπλοκή της Ελλάδας στους ιμπεριαλιστικούς πολέμους ΗΠΑ-ΝΑΤΟ-ΕΕ, να κλείσουν οι αμερικανοΝΑΤΟϊκές βάσεις, να επιστρέψουν όλες οι ελληνικές στρατιωτικές δυνάμεις από αποστολές εκτός συνόρων. Καμία διευκόλυνση για πολεμικές επιχειρήσεις από ελληνικό έδαφος, θάλασσα και αέρα. Να σταματήσει κάθε συνεργασία με το κράτος-δολοφόνο του Ισραήλ.
 
ΕΞΩ ΟΙ ΒΑΣΕΙΣ ΤΟΥ ΘΑΝΑΤΟΥ, 
ΚΑΜΙΑ ΕΜΠΛΟΚΗ ΣΤΟΥΣ ΠΟΛΕΜΟΥΣ ΗΠΑ-ΝΑΤΟ-ΕΕ!
	[image: image2.jpg]



Ο ΠΡΟΕΔΡΟΣ

ΜΑΡΙΟΣ


ΧΑΔΟΥΛΗΣ

	[image: image3.jpg]


ΓΙΑ ΤΟ  Δ.Σ.
	Ο ΓΕΝ. ΓΡΑΜΜΑΤΕΑΣ

